  Анжелика Тихонова корреспондент Мукет кунъёсысь бертӥсь Россилэсь вань кунмуртъёссэ коронавирус инфекцилы тестъёс лэсьтыны косӥзы. Со сярысь Роспотребнадзорлэн пресс-службаез ивортӥз. 15-тӥ оштолэзьысен кунэ котькыӵе транспортэн вуись кунмуртъёслы кулэ: - кунэ вуэмлэсь азьвыл ик Россие вуисьлэсь анкетазы гожтыны (сое Кун но муниципал услугаосъя огъя порталын (ЕПГУ) гожтыны луэ); - кунэ вуэм нуналысен куинь нунал ӵоже COVID-19 вируслы ПЦР амалэн эскеронъёс лэсьтыны но солы йылпумъянъёс сярысь ивор ЕПГУ порталэ поттыны. Эскеронъёслы йылпумъянъёс дась луытозь астэ ачид нимаз висъян режимез возьыны кулэ. Экономикая евразийской союзэ пырись кунъёслэн кунмуртъёссы, кудъёсыз Россие Армениысь, Белоруссиысь но Киргизиысь самолётэн вуо, тестъёссылэсь отрицательной йылпумъянъёссэс «Путешествую без COVID-19» мобильной ватсэт пыр зэматыны кулэ. Пусъём, азьвыл та куронъёсты кунэ самолётэн вуисьёс гинэ быдэсъяны кулэ вал.  Тегъёс: Тазалык Роспотребнадзор Удмуртия Россия коронавирус  